## SITVAL firma amb l’Ajuntament de Segorbe un conveni per a construir una nova estació d’ITV

*** L’Ajuntament de Segorbe ha cedit una parcel·la de la seua propietat situada en el polígon industrial El Santísimo**

La consellera d’Innovació, Indústria, Comerç i Turisme, Nuria Montes, en la seua condició de presidenta de SITVAL, i l’alcaldessa de Segorbe, Maria del Carmen Climent, han firmat un conveni de col·laboració per a construir una nova estació d’inspecció tècnica de vehicles (ITV) en este municipi.

Com, ha explicat la consellera, “SITVAL, dins de la seua planificació, requerix realitzar diverses ubicacions o reubicacions d’estacions destinades al servici d’inspecció tècnica de vehicles a la província de Castelló”.

“Entre les actuacions que té programades en el curt termini -ha afegit- està la construcció i posada en funcionament d’una estació ITV en el municipi de Segorbe i la parcel·la que ha oferit l’Ajuntament, per la seua ubicació i característiques, es considera òptima per a fer-ho”.

La consellera d’Innovació, Indústria, Comerç i Turisme ha exposat que “la data orientativa per a la posada en marxa i l’inici del servici de la Inspecció Tècnica de Vehicles a Segorbe serà l’1 de novembre de 2025”.

Segons el conveni, l’Ajuntament de Segorbe cedix la parcel·la de la seua propietat situada en el polígon industrial El Santísimo, de 2.069 metres quadrats. Per part de SITVAL, es duran a terme les actuacions necessàries per a la construcció i posada en funcionament d’esta estació d’ITV.

El protocol d’intencions té una duració de tres anys, prorrogable de manera expressa per dos anys més, i establix que es desenrotllarà mitjançant acords específics.

Fecha: 16/10/2024